Südameapteek

Südameapteek on Eesti apteegi frantsiisikett ja e-apteek, mille kaubamärgi omanik on Pharma Holding OÜ. Südameapteek tegeleb retseptiravimite, käsimüügiravimite ning tervise- ja ilutoodete müügiga. Südameapteegi kaubamärgi all tegutsevad apteegid asuvad erinevates Eesti linnades ning lisaks pakub ettevõte veebipõhist e-apteegi teenust koos pakiautomaadi- ja kullerlahendustega. Apteegid keskenduvad ravimite kättesaadavusele ning farmatseutilisele nõustamisele igapäevaste ja krooniliste tervisemurede korral.
pisi|Südameapteegi logo

 Ajalugu 
Südameapteek tuli Eesti apteegiturule 2010. aastatel, kui mitmed apteegid koondati ühtse kaubamärgi alla. Aastast 2012 on Südameapteek eraldiseisev frantsiisikett, mille kaubamärgi omanik on Pharma Holding OÜ. Kaubamärgi loomise eesmärk oli pakkuda ühtse visuaalse ja teenindusstandardiga apteegiteenust, mis oleks äratuntav erinevates Eesti piirkondades. Aja jooksul on Südameapteegi nime all tegutsevate apteekide arv kasvanud ning frantsiisi- või koostöömudeli kaudu on võrgustikku lisandunud nii kaubanduskeskustes kui tervisekeskustes paiknevaid apteeke.

 Tegevus 
Südameapteegi apteegid pakuvad:

 retseptiravimeid ja käsimüügiravimeid
 toidulisandeid ja vitamiine
 meditsiinitarbeid ja tervisetooteid
 ilu- ja kosmeetikatooted
 farmatseutilist nõustamist
 tervisekabineti külastuse võimalust (nt. vaktsineerimine, tervisenäitajate mõõtmised ja ortoosinõustamine)

Apteekides töötavad proviisorid ja farmatseudid, kes nõustavad kliente ravimite kasutamise, võimalike koostoimete ning ennetavate tervisevõtete osas. Apteegid asuvad nii suuremates kaubandus- ja teeninduskeskustes, elamupiirkondade läheduses ja ka Tallinna Lennujaamas, et tagada igapäevaste ravimite parem kättesaadavus. 

 E-apteek 
Südameapteegi e-apteek võimaldab osta ravimeid ja tervisetooteid interneti teel. Klient saab valida erinevate tarneviiside vahel, näiteks pakiautomaat, kullerteenus või tellimuse vormistamine ettevalmistamiseks füüsilisse apteeki. E-apteek pakub lisaks veebivestluse ja telefoni teel nõustamist, kus proviisorid vastavad küsimustele ravimite, toidulisandite ja tervisega seotud teemadel.

E-apteegi teenust kasutatakse eeskätt olukordades, kus kliendil ei ole võimalik või mugav apteeki kohapeale minna, või siis soovitakse enne apteegikülastust toodete valik läbi mõelda ja planeerida.

 Omanik ja struktuur 
Südameapteegi kaubamärgi omanik ja haldaja on Pharma Holding OÜ. Ettevõte haldab kaubamärki, turundusplatvormi, ühtset visuaalset identiteeti ja kampaaniate kontseptsioone. Südameapteegi kaubamärki kasutavad erinevad juriidilised ettevõtted, kes tegutsevad frantsiisi- või koostöölepingu alusel. Üksikud apteegid vastutavad igapäevase teeninduse ja kohaliku tegevuse eest, järgides samal ajal kaubamärgi ühtseid põhimõtteid ja standardeid.

 Südameapteek tööandjana 
Südameapteek kirjeldab end tööandjana pere- ja töötajasõbraliku ettevõttena, kus väärtustatakse toetavat töökeskkonda ja töötajate heaolu.Tule tööle apteeki – innovatsioon ja pere- ning töötajasõbralikkus. Südameapteek.ee. Vaadatud 4. detsembril 2025. Tööandjana rõhutatakse võimalust töötada üle Eesti tegutsevas apteegivõrgus, kus meeskonna moodustavad proviisorid, farmatseudid ja teised farmaatsia- ning tugispetsialistid.

Ettevõte paneb rõhku töötajate pidevale professionaalsele arengule, pakkudes koolitusi nii erialastel teemadel (nt ravimite, allergiate, ortooside ja veterinaaria valdkond) kui ka pehmematel teemadel, nagu klienditeenindus ja vaimne tervis. Südameapteek on pälvinud nii peresõbraliku tööandja kuldmärgise kui ka vaimset tervist väärtustava organisatsiooni kuldmärgise, mis viitavad tööandjapoliitika suunale ja töötajate heaolu olulisusele ettevõttes. Lisaks on ettevõte liitunud lähisuhtevägivalla-vastase tööandjate liikumisega Vägivallavabaks.

 Roll Eesti apteegiturul 
Südameapteek on üks Eesti apteegi frantsiisikettidest. Frantsiisi kaudu on esindatud nii linnakeskustes paiknevad apteegid kui ka elurajoonides ja tervisekeskustes asuvad apteegid. Südameapteek panustab avalikku terviseteabesse läbi tervisenõuannete, teavituskampaaniate ja e-apteegi sisuliste artiklite, mis käsitlevad ravimite kasutamist, ennetustööd ja tervislikke eluviise.

Südameapteegi rolli Eesti apteegimaastikul kirjeldatakse ka läbi mitme uuendusliku teenuse. Nende hulka kuuluvad iga päev kella 08:00 - 00:00 avatud nõuandeliin, mis nõustab kliente ravimite ja terviseküsimuste osas, lühikese tarneajaga ravimite ja apteegikaupade kiirtarne Tallinnas (kuni 1 tund tarneaeg koju) ja selle lähiümbruses (kuni 2 tundi tarneaeg koju), ööpäevaringselt avatud apteegid ning meeldetuletusteenused, mis aitavad jälgida vaktsineerimiste ja retseptide pikendamise tähtaegu.

 Vaata ka 

 Ravimiamet

 Viited 

 Välislingid 

 Südameapteegi ametlik koduleht
 Südameapteegi tervisenõuanded

Kategooria:Eesti apteegid